Zápisnica č. 1/2020
zo zasadnutia komisie konaného dňa 16.06.2020

Prítomní: 
Mgr. et Mgr. Marek Machata, JUDr. Michaela Biharyová, Mgr. Kamil Bodnár, Nikolaj Gečevský, Ing. Monika Ďurajková, Ing. Peter Strapák, Mgr. Michal Vicáň

Ospravedlnení: -
Neprítomní: -

Prizvaní: 
Mgr. Peter Kopún

Program:

1.	Otvorenie
2.	Materiál „Návrh na vyhlásenie dňa konania voľby miestneho kontrolóra mestskej časti Bratislava-Ružinov“
3.	Kontrola prijatých oznámení funkcií, zamestnaní, činností a majetkových pomerov vrátane príloh, zistenie prípadných nedostatkov
4.	Žiadosť o zverejnenie oznámení na webovom sídle v zmysle zákona - uznesenie 
5.	Rôzne
6.	Záver

Bod 1. Otvorenie

Predseda komisie privítal všetkých prítomných a skonštatoval, že komisia je uznášaniaschopná. Zároveň doplnil do piateho bodu programu informácie o rokovacom poriadku komisie a konaní s bývalým poslancom Mgr. Attilom Horváthom. Komisia jednohlasne schválila program zasadnutia komisie.

Bod 2. Materiál „Návrh na vyhlásenie dňa konania voľby miestneho kontrolóra mestskej časti Bratislava-Ružinov“

Predseda komisie dal slovo Mgr. Petrovi Kopúnovi, jednému zo spracovateľov predloženého materiálu. Zodpovedný za materiál je odbor právny a oddelenie personalistiky a miezd.
Mgr. Kopún zdôvodnil jeho predloženie v KOVZ tým, že kvôli blížiacemu sa termínu uplynutia funkčného obdobia miestneho kontrolóra je potrebné schváliť členov volebnej komisie na posúdenie náležitostí prihlášok kandidátov na funkciu miestneho kontrolóra a na výkon dohľadu nad zákonnosťou priebehu voľby miestneho kontrolóra (ďalej len „volebná komisia“). 
Vyžaduje sa nepárny počet členov volebnej komisie. Členmi volebnej komisie môžu byť aj poslanci z iných komisií.
Volebná komisia okrem vyhodnotenia splnenia náležitostí prihlášok jednotlivých kandidátov a dohľadu nad zákonnosťou voľby vypracuje zoznam kandidátov, ktorý odovzdá miestnemu zastupiteľstvu. 
Vyhlásenie a zverejnenie výberového konania bude uskutočnené najneskôr 13.08.2020 na úradnej tabuli mestskej časti a jej webovom sídle.
Kandidát musí odovzdať prihlášku najneskôr 07.09.2020.
Deň pred zasadnutím miestneho zastupiteľstva, t.j. 21.09.2020 sa uskutoční verejné vypočutie kandidátov.
Voľba sa uskutoční v deň zasadnutia miestneho zastupiteľstva, t. j. 22.09.2020, kedy poslanci zvolia nového miestneho kontrolóra tajným hlasovaním (prostredníctvom hlasovacích lístkov) nadpolovičnou väčšinou všetkých poslancov. 

Na to sa začala rozprava o predloženom materiáli. Navrhuje sa zverejňovanie životopisov kandidátov na webovom sídle mestskej časti a udelenie súhlasu s jeho zverejnením a so spracovaním osobných údajov jednotlivého kandidáta na báze dobrovoľnosti (ako súčasť výzvy na zasielanie prihlášok) po vzore výberových konaní uskutočňovaných na Úrade vlády SR, v NR SR či na Magistráte hl. mesta. Toto udelenie súhlasu nemá byť podmienkou pre zaradenie kandidáta do výberového konania. 
Zároveň sa navrhuje uskutočniť verejné vypočutie kandidátov v živom vysielaní a v skorší dátum, napr. 17.09.2020 vzhľadom na očakávaný veľký počet kandidátov. 

Za členov volebnej komisie sú navrhovaní Mgr. et Mgr. Marek Machata, Ing. Monika Ďurajková a Mgr. Michal Vicáň. 

Hlasovanie:
Prítomní: 7		za: 7 		proti: 0		zdržali sa: 0		nehlasoval: 0

Návrh na členov volebnej komisie a ostatné návrhy boli schválené. 

Všetky návrhy budú zahrnuté do stanoviska komisie, ktoré bude predložené do programu rokovania miestneho zastupiteľstva na schválenie.

Bod 3. Kontrola prijatých oznámení funkcií, zamestnaní, činností a majetkových pomerov vrátane príloh, zistenie prípadných nedostatkov

Komisia skonštatovala, že poslanci Miestneho zastupiteľstva mestskej časti             Bratislava-Ružinov a starosta mestskej časti Bratislava-Ružinov podali obálky, s výnimkou poslanca Mgr. Maroša Mačuhu, PhD.
Predseda komisie informoval členov komisie, že poslanec Mgr. Mačuha, PhD. bude vyzvaný komisiou na vyjadrenie a dodatočné doloženie požadovaných dokumentov.

Komisia odsúhlasila otvorenie obálok a následnú kontrolu splnenia formálnych náležitostí podaní.

Hlasovanie:
Prítomní: 7		za: 7		proti: 0		zdržali sa: 0		nehlasoval: 0

Komisia po otvorení a skontrolovaní obsahu doručených obálok po formálnej stránke skonštatovala, že v zmysle Ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení neskorších predpisov (ďalej len „zákon      č. 357/2004 Z. z.“) boli zistené nasledovné nedostatky:

Mgr. Martin Ferák – chýba pečiatka na potvrdení o podaní daňového priznania;
Ing. Michal Gašaj, PhD. – podanie urobené oneskorene dňa 05.05.2020, podanie neobsahuje daňové priznanie a potvrdenie o podaní daňového priznania, oznámenie je nesprávne vyplnené;
Nikolaj Gečevský – podanie urobené oneskorene – dňa 07.05.2020 a doplnené dňa 18.05.2020; chýba potvrdenie o podaní daňového priznania;
Ing. Marcela Kulifajová – správne uviesť zamestnania v oznámení; chýba potvrdenie o podaní daňového priznania;
Ing. Petra Kurhajcová – chýba potvrdenie o podaní daňového priznania a daňové priznanie;
Mgr. Jozef Matúšek – oznámenie je nesprávne vyplnené;
Ing. Martin Patoprstý – chýba potvrdenie o podaní daňového priznania a daňové priznanie;
Ing. Katarína Šimončičová – chýba potvrdenie o podaní daňového priznania; oznámenie je nesprávne vyplnené;
Ing. Vladimír Sirotka, PhD. – chýba daňové priznanie a potvrdenie o podaní daňového priznania, v obálke je čestné prehlásenie o podaní daňového priznania do konca mesiaca po skončení pandémie;
Ing. arch. Lucia Štasselová – chýba pečiatka na tlačive potvrdenie o podaní daňového priznania;
Mgr. Michal Vicáň – chýba potvrdenie o podaní daňového priznania; oznámenie je nesprávne vyplnené.

Komisia skonštatovala, že všetci poslanci Miestneho zastupiteľstva mestskej časti    Bratislava-Ružinov a starosta mestskej časti Bratislava-Ružinov, okrem vyššie spomenutých poslancov, splnili svoju povinnosť v zmysle zákona č. 357/2004 Z. z. 
Komisia jednohlasne rozhodla, že poslanci, ktorí si nesplnili svoju povinnosť v zmysle zákona č. 357/2004 Z. z., budú vyzvaní k podaniu vysvetlenia a dodatočnému zaslaniu relevantných dokumentov a vykonaniu opráv, a to v termíne do 7 pracovných dní od dátumu doručenia výzvy. Vypracovanie výziev a ich zaslanie bude mať na starosti tajomníčka komisie v spolupráci s predsedom komisie, ktorý ich podpíše.
Hlasovanie:
Prítomní: 7		za: 7		proti: 0		zdržali sa: 0		nehlasoval: 0 

Bod 4. Žiadosť o zverejnenie oznámení na webovom sídle v zmysle zákona – uznesenie

Ide o novú povinnosť komisie zverejňovať podané oznámenia na webovom sídle mestskej časti v zmysle novely č. 66/2019 Z. Z.  Oddelenie informatiky miestneho úradu zabezpečí ich zverejnenie prostredníctvom tajomníčky komisie. 

Hlasovanie:
Prítomní: 7		za: 7		proti: 0		zdržali sa: 0		nehlasoval: 0

Uznesenie o zverejnení oznámení bolo prijaté.

Bod 5. Rôzne

Predseda komisie informoval členov komisie, že rokovací poriadok komisie bude zaslaný na pripomienkovanie členom komisie na ich emailové adresy a k jeho schváleniu dôjde na najbližšom zasadnutí komisie.

Kovanie vo veci ochrany verejného záujmu a zamedzenia rozporu záujmov s bývalým poslancom, Mgr. Attilom Hrváthom 
Tajomníčka komisie informovala členov komisie o neprevzatí zásielky (uznesenia miestneho zastupiteľstva a rozhodnutia o uložení pokuty) Mgr. Attilom Horváthom v odbernej lehote, zároveň o nezaplatení uloženej pokuty a nepodaní návrhu na preskúmanie rozhodnutia Mgr. Attilom Horváthom na Ústavný súd SR. Rozhodnutie nadobudlo právoplatnosť a vykonateľnosť 16.03.2020.
V zmysle čl. 11 ods. 3 zákona č. 357/2004 Z. z. na podanie návrhu na výkon rozhodnutia je oprávnený orgán, ktorý vykonáva konanie podľa čl. 9 ods.1 (t. j. miestne zastupiteľstvo). Komisia zváži zaslanie predexekučnej výzvy a prípadné podanie návrhu na vykonanie exekúcie odborom právnym miestneho úradu bude prerokované na najbližšom zasadnutí komisie.

Komisia sa zhodla, že ďalší termín zasadnutia komisie sa uskutoční v mesiaci september pred zasadnutím miestnej rady. Konkrétny termín sa upresní.

Hlasovanie:
Prítomní: 7		za: 7		proti: 0		zdržali sa: 0		nehlasoval: 0

Bod 6. Záver

Predseda komisie na záver poďakoval všetkým prítomným za účasť.

JUDr. Jana Vargovičová, v. r.		    		Mgr. et Mgr. Marek Machata, v. r.
         tajomníčka komisie          					predseda komisie

JUDr. Jana Vargovičová, tajomníčka komisie
Tel.: +421 2 4828 4218
E-mail: jana.vargovicova@ruzinov.sk